**LĒMUMS**

Publisko iepirkumu likuma 9.panta iepirkums

**iepirkuma „Kondicionieru iegāde un uzstādīšana”**

**(id. Nr. CFLA 2019/1-PAK)**

19.03.2019.

**1.Pretendentu, kas iesniedza piedāvājumu iepirkuma „Kondicionieru iegāde un uzstādīšana”, nosaukums un piedāvājuma kopējā summa (vērtējamā cena):**

|  |  |
| --- | --- |
| **Pretendents** | **Kopējā piedāvājuma summa** EUR bez PVN |
| **SIA “SKALVIS”**,  reģistrācijas Nr. 40103300656 | **13 395,00 EUR** (trīspadsmit tūkstoši trīs simti deviņdesmit pieci *euro*, 00 centi) |
| **SIA “Latgales KS”**,  reģistrācijas Nr. 41503062287 | **26 930,00** **EUR** (divdesmit seši tūkstoši deviņi simti trīsdesmit *euro*, 00 centi) |

**2.Pretendenta noraidīšanas iemesli:**

Pastāvīgā iepirkumu komisija (turpmāk – Komisija) veicot SIA “SKALVIS” iesniegtā piedāvājuma tehniskā piedāvājuma atbilstības pārbaudi nolikuma prasībām, konstatēja, ka:

* piedāvājumā norādītā kondicioniera MIDEA MUE-18FNXD0 energoefektivitātes klase neatbilst iepirkuma tehniskās specifikācijas 2.4.apakšpunkta prasībām;
* piedāvājumā norādītā kondicioniera MIDEA MA-12NXD0-I jaudas (dzesēšanas, sildīšanas) neatbilst iepirkuma nolikuma “Kondicionieru montāžas risinājums” norādītajiem parametriem;
* piedāvājumā norādīto kondicionieru MIDEA MA-18NXD0-I\_MULTI; MIDEA M40-36FN8-Q svars neatbilst iepirkuma nolikuma “Kondicionieru montāžas risinājums” norādītajiem parametriem.

Komisija konstatēja, ka SIA “SKALVIS” iesniegtais piedāvājums neatbilst iepirkuma tehniskajām prasībām, līdz ar to nolēma SIA “SKALVIS” piedāvājumu atzīt par neatbilstošu un to noraidīt.

**3.Pretendenta izslēgšanas iemesls:**

Komisija konstatēja, ka SIA “Latgales KS” piedāvājumā iesniegusi nepatiesu informāciju par sava piesaistītā speciālista kvalifikāciju un piedāvājuma iesniegšanas brīdī šī speciālista kvalifikācija neatbilda Iepirkuma nolikuma prasībām. Saskaņā ar Publisko iepirkumu likuma 42.panta pirmās daļas 8.punktu pasūtītājs izslēdz pretendentu no dalības iepirkuma procedūrā, ja pretendents ir sniedzis nepatiesu informāciju, lai apliecinātu atbilstību saskaņā ar šo likumu noteiktajām pretendentu kvalifikācijas prasībām.

Ņemot vērā iepriekš minēto, Komisija nolēma izslēgt SIA “Latgales KS” piedāvājumu no dalības iepirkuma procedūrā.

**4. Piedāvājuma izvēles un vērtēšanas kritērijs:** saimnieciski izdevīgākais piedāvājums (ar viszemāko piedāvājuma kopējo summu EUR bez PVN).

**5.Komisija nolēma:**

saskaņā ar Publisko iepirkumu likuma 9.panta trīspadsmito daļu un iepirkuma nolikuma 32.punktu izbeigt iepirkumu bez rezultāta, jo viens no pretendentiem ir izslēgts no dalības iepirkumā, savukārt otrs pretendents ir iesniedzis neatbilstošu piedāvājumu.